Alisher Nava'i
'Alisher Nava'i, etiam Nizām-al-Din ʿAlisher Herawī (Tschagataice نظام‌الدین علی‌شیر نوایی) appellatus, nominibus litterariis Turcice Navā'ī (et Nevā'ī) ac Persice Fāni subscriptus (natus Herat in urbe Imperii Timuridarum die 9 Februarii 1441; ibidem mortuus die 3 Ianuarii 1501), fuit poeta, scriptor, calligraphiae peritus, politicus, linguista, mysticus, musicus, pictor, sculptor, architectus Chagatai-Turcicus. Qui maximus interpres litterarum Tschagataicarum et in cultura Uzbecica poeta nationalis Uzbeciae existimatur.